**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**Ministerstvo vnútra SR**

sídlo: .......................................

štatutárny orgán: .......................................

IČO: .......................................

(ďalej ako „**MV SR**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Vzhľadom na to, že v zmysle § 38 ods. 1 a 3 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov ministerstvá a ostatné ústredné orgány štátnej správy využívajú poznatky verejných inštitúcií, zapájajú ich do práce na riešení otázok koncepčnej povahy a pri plnení svojich úloh úzko spolupracujú a vzhľadom na to, že v dôsledku realizácie Projektu definovaného v článku 1 ods. 1 tohto memoranda by malo dôjsť k zlepšeniu podmienok pre plnenie úloh Spolupracujúceho subjektu v oblasti jeho pôsobnosti, strany memoranda sa dohodli na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na realizácii aktivít Projektu gestorovaného MF SR.

**Článok 1**

**Základné ustanovenia**

1. Prijímateľ bude realizovať v nadväznosti na rozhodnutie o schválení žiadosti o NFP (ďalej ako „**NFP“**), v súlade s podmienkami vyzvania, kód ........................ (ďalej ako „**vyzvanie**“), nasledovný projekt :

operačný program: Efektívna verejná správa

spolufinancovaný fondom: Európsky sociálny fond

prioritná os: Prioritná os 1 – Posilnené inštitucionálne kapacity a efektívna VS

špecifický cieľ: Špecifický cieľ 1.1: Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: kvalitnejšia tvorba  verejných politík a to prostredníctvom získavaných relevantných dát a informácií o celej občianskej spoločnosti.

na dosiahnutie cieľa Projektu: cieľom Projektu je zrealizovanie hlavnej aktivity projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP z rozhodnutia o schválení žiadosti o NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP rozhodnutia o schválení žiadosti o NFP (ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti ............................ na základe osobitného právneho predpisu, ktorým je), v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. zvýšenie poznateľnosti a dosiahnutie komplexného prehľadu o občianskej spoločnosti a neziskovom sektore,
4. overenie postupov pri posudzovaní vplyvov tvorených verejných politík na občiansku spoločnosť,
5. pripravenie metodiky na analýzu vplyvov predkladaných verejných politík na občiansku spoločnosť,
6. navrhnutie zavedenia Satelitného účtu tretieho sektora.

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho z rozhodnutia o schválení žiadosti o NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
	1. tvorbu odbornej projektovej rady a sektorových rád,
	2. detailné rozpracovanie metodiky zberu dát,
	3. analýzu zozbieraných dát a informácií,
	4. interpretáciu zozbieraných dát a tvorbu odporúčaní pre tvorbu verejných politík,
	5. odporúčania pre následný zber dát do budúcnosti,
	6. vytvorenie 4 pilotných verejných politík navrhnutých do legislatívneho, resp. obdobného procesu, vrátané odporúčaní ako postupovať pri tvorbe verejných politík s využitím informácií o neziskovom sektore,
	7. preskúmanie vytvorenia doložky vplyvov predkladaných materiálov na občiansku spoločnosť,
	8. vytvorenie obsahového nastavenia zberu dát v novovytvorenom satelitnom účte tretieho sektora,
	9. ďalšie aktivity/činnosti potrebné pre riadnu realizáciu Projektu
2. V nadväznosti na povinnosti Prijímateľa vyplývajúce z odseku 1. tohto článku sa Spolupracujúci subjekt zaväzuje aktívne spolupracovať s Prijímateľom na najmä pri:
3. navrhnutí a zabezpečení člena v projektovej rade Projektu,
4. pripomienkovaní metodiky výskumu a navrhovaného súboru zbieraných údajov tak, aby reflektoval aj ich potreby pri tvorbe verejných politík a zohľadňoval aktuálny legislatívny vývoj,
5. príprave vytipovaných verejných politík s využitím získaných dát a za aktívnej komunikácie a koordinácie s projektovou radou tak, aby smerovanie ich návrhov nebolo v rozpore s odporúčaniami výskumu, ale práve naopak, aby podporovalo dosiahnutie identifikovaného cieľového stavu vo vybraných ukazovateľoch,
6. šírení odporúčaní a pilotnom využívaní dát na základe výsledkov výskumu pre tvorcov verejných politík v oblastiach majúcich dopad na občiansku spoločnosť aj neziskový sektor,
7. tvorení koncepčného návrhu úpravy Jednotnej metodiky na posudzovanie vybraných vplyvov resp. návrhu metodiky na sledovanie dopadu navrhovaných verejných politík na občiansku spoločnosť, príp. jej zložky a ohrozené skupiny (návod, manuál),
8. vykonávaní prípadných ďalších činností podľa požiadavky Prijímateľa v súvislosti s Projektom.
9. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako .......... pracovných dní.
10. V prípade, ak činnosť spolupracujúceho subjektu podľa tohto memoranda bude predstavovať aj inú činnosť ako je uvedená v bode 2 tohto článku, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
11. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

 za Prijímateľa: meno a priezvisko:

 pracovné zaradenie:

 telefón a e-mail:

 za Spolupracujúci subjekt: meno a priezvisko:

 pracovné zaradenie:

 telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že poskytovateľ uvedený v článku 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky poskytovateľa. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak poskytovateľ písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú do ukončenia trvania rozhodnutia o schválení žiadosti o NFP, predmetom ktorého je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v dvoch (2) rovnopisoch s platnosťou originálu, pričom strany memoranda dostanú každá po jednom (1) vyhotovení.

**[[1]](#footnote-2)Podpisy strán memoranda:**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)